Ak som užila aj Ibuprofen, aj Dexadol?
Pri bolestivej menstruácii a neznesiteľných krcoch v podbrušku, som užila aj ibuprofen 400mg, aj Dexadol 25mg....
Dobrý deň
Ďakujeme za Vašu otázku
Pri súčasnom užívaní liekov Dexadol a Ibalgin bola pozorovaná klinicky závažná interakcia, pri ktorej je zvýšené riziko krvácania a gastrointestinálnych vredov v dôsledku synergického účinku liekov. V prípade výskytu krvácania alebo silnej bolesti brucha je potrebné vyhľadať lekára.
Pri bolestivej menštruácií je vhodná kombinácia liekov s obsahom účinnej látky
paracetamol
alebo
ibuprofén
v kombinácií s liekom
Buscopan
alebo
NO-SPA
. Lieky Buscopan a No-SPA majú spazmolytický účinok a uvoľňujú svalstvo vnútorných orgánov, a tým zmierňujú bolesť a kŕče (kŕčové kontrakcie). Na trhu je dostupná kombinácia 2 liečiv paracetamol – analgetikum (proti bolesti) a butylskopolamínium-bromid – spazmolytikum (liek proti kŕčom) v lieku
Panadol FEMINA
. Liek sa používa sa na úľavu pri menštruačných bolestiach a kŕčoch.
Prajem pekný zvyšok dňa
S pozdravom, PharmDr. Lucia Kubáňová